Nafarroako Parlamentuak, 2022ko urtarrilaren 20an egindako Osoko Bilkuran, honako erabaki hau onetsi zuen: “Erabakia, zeinaren bidez Nafarroako Parlamentuak babesa ematen baitio Lan-erreformarako, enpleguan egonkortasuna bermatzeko eta lan-merkatua eraldatzeko neurri urgenteei buruzko abenduaren 28ko 32/2021 Errege Lege-dekretuari”.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agintzen dut. Hona testua:

“1. Nafarroako Parlamentuak balioan jartzen du eta babesa ematen dio Elkarrizketa Sozialaren esparruan lortutako akordioari, zeinari esker onetsi baita Lan-erreformarako, enpleguan egonkortasuna bermatzeko eta lan-merkatua eraldatzeko neurri urgenteei buruzko abenduaren 28ko 32/2021 Errege Lege-dekretua.

2. Nafarroako Parlamentuak Espainiako Gobernua premiatzen du aurrerabidea egiten jarrai dezan Elkarrizketa Sozialaren esparruan, gurean kalitatezko enplegu eskubideduna erabat sendotzeko”.

Iruñean, 2022ko urtarrilaren 21ean

Lehendakaria: Unai Hualde Iglesias